Požeška tvornica Zvečevo, koja je još uvijek u postupku predstečajne nagodbe, priprema veliku isporuku svojih proizvoda iz segmenta jakih alkoholnih pića za tržište Sjedinjenih Američkih Država.

Kako doznajemo iz tvrtke, riječ je o početku suradnje sa snažnom tendencijom rasta te o prvoj isporuci za to tržište, premda nikakve druge detalje ne žele zasad otkrivati. Doznajemo da u Ameriku ide deset raznih proizvoda iz požeške tvornice, mahom biljni likeri, rakije i gorki biljni liker Barun.

Inače, većinski vlasnik Zdravko Alvir podnio je još potkraj studenoga ostavku na mjesto predsjednika Uprave, a na njegovo mjesto imenovan je Ivica Božan.